ᔪᓐ 7, 2015

ᓄᓇᕗᑦ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ

ᑎᑎᖅᑲᑯᕕᐊᑕ ᓇᒻᒪᖓ 1379

ᐃᖃᓗᐃᑦ, ᓄᓇᕗᑦ

X0A 0H0

ᐅᕗᖓ: ᔩᓴᓐ ᐊᕿᐊᕈᖅ ᐊᐅᓚᑦᑎᔨᒻᒪᕆᒃ ᑐᑭᒧᐊᒃᑎᑦᑎᔨ

ᐅᑉᓗᒃᑯᑦ ᐊᕿᐊᕉᖅ:

**ᐱᔾᔪᑎᓕᒃ: ᓄᓇᕗᑦ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑦ ᑭᒃᑯᓕᒫᓂ ᓈᓚᒃᑎᑦᑎᓛᐅᖅᓯᒪᔪᑦ ᓴᖅᑭᑦᑎᓂᐊᖅᖢᑎᒃ ᓂᕿᒃᓴᕆᔭᐅᔭᕆᐊᓖᑦ ᐱᑕᖅᑕᐅᓗᑎᒃ ᒪᓕᒃᖢᒋᑦ ᐃᓛᒃᑯᑦ ᑎᑎᕋᖅᓯᒪᔪᐊᓂ 5 *ᐃᓗᐊᓂ ᓄᓇᕗᑦ ᓄᓇᑖᕈᑎᓄᑦ ᐊᖏᕈᑏᑦ,* ᓴᓪᓕᐅᑉ ᕿᑭᖅᓴᖓᓂ ᑐᒃᑐᐃᑦ ᐱᓪᓗᒋᑦ**

ᑭᒡᒐᖅᑐᖅᓗᒋᑦ ᓄᓇᕗᑦ ᑐᓐᖓᕕᒃ ᑎᒥᖓᑦ. ᐱᓪᓗᒋᑦ ᒪᐃ 4-ᒥ ᑎᑎᖅᑲᐃᑦ ᐊᒻᒪᓗ ᒪᐃ 22-ᒥ ᖃᕆᑕᐅᔭᑎᒍᑦ ᑎᑎᖅᑲᑦ, ᐃᓚᓕᐅᔾᔨᕗᖓ ᐅᑯᓂᐊ ᓱᓕ ᐊᐃᑉᐹᑦ ᑐᓂᕐᕈᑕᐅᓂᐊᖅᑐᑦ ᓴᖅᑭᑎᑕᐅᓗᑎᒃ ᐱᖃᑎᒋᓗᒋᑦ ᓄᓇᕗᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑦ ᒪᓕᒃᖢᒋᑦ ᑐᑭᓕᐅᖅᑕᐅᔪᑦ ᑎᓕᓯᓂᒃᑯᑦ ᓈᓴᐅᑎᓕᒃ 6 ᑲᑎᒪᔨᑦ ᓯᕗᓂᐊᒍᑦ-ᓈᓚᒃᑎᑦᑎᓂᕐᒧᑦ ᓴᖅᑭᑎᑕᐅᔪᑦ ᐅᑉᓗᓕᑦ ᒫᔾᔨ 26, 2015:

ᖃᐅᔨᒪᔨᑕᐅᔪᖅ ᐅᖃᐅᓯᖏᑦ ᐆᒪ ᕗᐃᓕ ᓇᑯᓛᖅ, ᔫᓐ, 4, 2015

ᓱᓕ ᐊᐃᑉᐹᑦ ᑐᖓᑎᒋᔭᖏᑦ ᐅᑯᐊ ᓄᓇᕗᑦ ᑐᓐᖓᕕᒃ ᑎᒥᖓᑦ:

3. “ᐱᕙᓪᓕᐊᔪᓕᕆᓂᖅ ᑐᖓᕕᒋᓪᓗᒋᑦ ᓄᓇᓕᖕᓂ ᐊᑐᖅᑐᒃᓴᐃᑦ ᐱᔾᔪᑎᒃᓴᐅᓪᓗᑎᒃ: ᓂᐅᕐᕈᑎᒃᓴᓄᑦ ᐊᖑᓇᓱᐊᕐᓂᖅ ᓴᓪᓕᐅᑉ ᕿᑭᖅᑕᖓᓂ”, ᐅᖃᐅᓯᐊ ᐳᕌᒃ ᔨᐊᓐᑲᓐ, ᐆᒪᔪᓕᕆᔨᒃᑯᓐᓂᑦ, ᓄᓇᕗᑦ ᒐᕙᒪᖓᑦ, 2004, ᐅᖃᓕᒫᒐᓂ 10 ᓵᑉᑕᖓᓂ, *ᓯᑯᓂᒃ ᓯᖁᑉᑎᕆᓂᖅ: ᐆᒪᔪᓕᕆᓂᖅ ᐊᒻᒪᓗ ᑕᕆᐅᑉ ᒥᒃᓵᓄᑦ ᐊᐅᓚᑦᑎᓂᖅ ᑲᓇᑕᐅᑉ ᐅᑭᐅᖅᑕᑐᐊᓂ* (F. Berkes, R. Huebert, H. Fast, M. Manseau ᐊᒻᒪᓗ A. Diduck, eds.) ᓯᓚᑦᑐᖅᓴᕐᕕᒡᔪᐊᖓᓂ ᑭᐅᕆ ᐱᕙᓪᓕᐊᔪᓕᕆᔨ 2005.

4. ᑲᓇᑕ-ᓄᓇᑦᑎᐊᒥ ᐱᔭᓪᓕᐊᔪᓕᕆᓂᕐᒧᑦ ᐊᖏᕈᑏᑦ 1991-1996 (ᐃᓄᓕᕆᔨᑐᖃᒃᑯᓐᓂ ᐅᖃᓕᒫᒐᖃᕐᕕᒃ, ᐅᖃᐅᓯᐅᔪᑦ ᓈᓴᐅᑎᓕᒃ HC117, .N6 F692 c.1), ᓈᒻᒪᒋᔭᐅᔪᑦ ᐅᑯᐊ ᐊᑖᓂ ᑎᑎᕋᖅᓯᒪᔪᑦ ᐃᓚᖓᓂ ᑎᑎᕋᖅᓯᒪᔪᑦ:

ᐅᕙᓂ B-ᒥ., ᐱᓕᕆᖃᑎᒌᒃᓂᕐᒧᑦ ᐊᑕᐅᑦᑎᒃᑯᒃ ᐊᖏᕈᑏᑦ ᑕᐃᒍᓯᓕᒃ ᐃᒪᓐᓇ “ᑐᖓᕕᒃᓴᐃᑦ ᓯᕗᓂᒧᑦ”,

ᒪᓕᒃᑕᐅᔪᒃᓴᖅ ᐅᓪᓗᖏᑦ A

* + ᐊᑐᓃᖅᑐᖏᓐᓂ ᑕᒪᑦᓱᒧᖓ 1.0 ᓴᓇᐅᒐᑦᐅᕙᐃᑦ, ᒥᕐᓱᒐᐃᑦ ᐊᒻᒪᓗ ᐳᓚᕋᖅᑎᓄᑦ ᓂᐅᕕᐊᒃᓴᑯᓘᔭᐃᑦ
  + ᐊᑐᓃᖅᑐᖏᓐᓂ ᑕᒪᑦᓱᒧᖓ 2.0 ᐱᖅᑯᓯᓕᕆᓂᕐᒧᑦ ᐱᓕᕆᕕᐊᓗᐃᑦ
  + ᐊᑐᓃᖅᑐᖏᓐᓂ ᑕᒪᑦᓱᒧᖓ 4.0 ᐅᔭᒐᒃᓴᔭᐃᑦ
  + ᐊᑐᓃᖅᑐᖏᓐᓂ ᑕᒪᑦᓱᒧᖓ 11.0 ᐊᐅᓚᑦᑎᓂᕐᒧᑦ ᐱᓕᕆᐊᑦ

ᒪᓕᒃᑕᐅᔪᒃᓴᑦ B: ᐃᓱᐊᓄᑦ ᐃᓗᓕᖏᑦ ᐱᓕᕆᐊᑦ ᐊᐅᓚᑦᑎᓂᕐᒧᑦ ᑕᑕᑎᕈᑎᑦ

ᒪᓕᒃᑕᐅᔪᒃᓴᑦ C: ᐃᓱᐊᓄᑦ ᐃᓗᓕᖏᑦ ᐊᕐᕌᒍᑕᒫᑦ ᐊᑐᓕᖅᑎᑦᑎᕙᓪᓕᐊᓂᕐᒧᑦ ᐃᓂᓪᓚᐃᓂᒃᑯᑦ ᑎᒥᐅᔪᓄᑦ ᐱᓕᕆᓂᕐᒧᑦ ᐸᕐᓇᐅᑎᓂᒃ

C. ᓇᐹᖅᑐᓕᕆᓂᕐᒧᑦ ᑯᐊᐱᕇᓴᑦ ᐊᖏᕈᑎᑦ; ᐊᒻᒪᓗ

D. ᐳᓚᕋᖅᑐᓕᕆᓂᕐᒧᑦ ᐊᒻᒪᓗ ᓇᖕᒥᓂᖃᕐᓂᕐᒧᑦ ᑯᐊᐱᕇᓴᓐ ᐊᖏᕈᑎᑦ.

(ᐅᕙᓂ ᑎᑎᕋᖅᓯᒪᔪᑦ ᐱᓪᓗᒋᑦ ᐸᐃᑉᐸᓂ ᐅᑯᐊ ᓄᓇᕗᑦ ᑐᓐᖓᕕᒃ ᑎᒥᖓᑦ ᐱᓯᒪᔪᑦ ᐅᑯᓇᖓᑦ ᐃᓄᓕᕆᔨᑐᖃᒃᑯᑦ ᐅᖃᓕᒫᒐᖃᕐᕕᐊᓂᑦ, ᐱᑕᖃᓚᐅᖏᑦᑐᑦ ᐅᑯᓇᖓ ᐊᑕᔪᖏᓐᓂᑦ 1 ᑎᑭᓪᓗᒍ A. ᐊᖅᑭᐅᒪᓂᖏᑦ ᑕᐅᑦᑐᖏᑕ ᐊᖏᕈᑏᑦ; ᒪᒃᐱᒐᖏᑦ 6-7 ᐊᒻᒪᓗ 12-13 ᐱᑕᖃᓚᐅᖏᑦᑐᑦ ᐱᒋᐊᖅᖢᒋ B. ᐱᓕᕆᖃᑎᒌᑦᑎᐊᕐᓂᕐᒧᑦ ᐊᖏᕈᑎ ᑕᐃᔭᐅᔪᑦ ᐃᒪᓐᓇ xxiv-xxv “ᑐᖓᕕᒃᓴᑦ ᓯᕗᓂᒧᑦ,” ᐊᒻᒪᓗ ᒪᒃᐱᒐᖓ 43, ᐅᑯᓇᓐᖔᖅᑐᒃᓴᐅᔪᑦ 7, “ᐃᖃᓗᓕᕆᔨᓂᒃ” ᐅᖃᖅᓯᒪᔪᑦ ᐱᓕᕆᖃᑎᒌᑦᑎᐊᕐᓂᕐᒧᑦ ᐊᖏᕈᑎᓂ, ᐊᒻᒪᓗ ᐱᑕᖃᖏᑦᑐ. ᓄᓇᕗᑦ ᑐᓐᖓᕕᒃ ᑎᒥᖓᑦ ᐱᒃᐸᑕ ᑎᒍᓯᓗᑎᒃ ᐅᑯᓇᖓᑦ ᒪᒃᐱᖓᓂᒃ, ᓄᓇᕗᑦ ᑐᓐᖓᕕᒃ ᑎᒥᖓᑦ ᐊᑐᐃᓐᓇᕈᐃᓗᓂ ᐊᔾᔨᖏᓐᓂᒃ ᑲᑎᒪᔨᓄᑦ ᐊᒻᒪᓗ ᓄᓇᕗᑦ ᒐᕙᒪᒃᑯᖏᓐᓄᑦ ᐃᓐᖐᓐᓇᖅ ᑐᓂᓯᓗᑎᒃ.)

ᓄᓇᕗᑦ ᑐᓐᖓᕕᒃ ᑎᒥᖓᑦ ᐅᓂᒃᑲᐅᓯᐊ ᑐᖓᑎᖃᕐᓂᕐᒥᑦ ᓱᓕ ᐸᐃᑉᐹᓂᑦ

ᓇᑯᓚᖅ ᐊᐱᖅᓱᖅᑕᐅᓚᐅᖅᑐᖅ ᒪᕐᕈᐃᖅᑕᐅᓪᓗᓂ, ᐊᒻᒪᓗ ᓱᓕᓂᖏᑦ ᐱᒋᐊᕈᑎᒋᒪᐅᖅᑕᖏᑦ ᐃᓂᖅᓯᒪᖏᑦᑐᑦ ᐊᖅᑭᒃᓯᒪᔪᑦ ᖃᐅᔨᒪᔨᑕᐅᓂᕐᒧᑦ ᐅᖃᐅᓯᖏᑦ

ᓇᓗᓇᐃᖅᑐᑦ ᑐᖏᓕᐊᓂ ᐊᐱᖅᓱᖅᑕᐅᑎᓪᓗᒍ. ᐊᑐᐃᓐᓇᐅᓚᐅᖏᒻᒪᑦ ᓯᕗᓂᐊᒍᑦ ᐅᑯᐊ ᓴᖅᑭᑎᑕᐅᑎᓪᓗᒋᑦ ᕿᒥᕐᕈᔭᐅᓂᕐᒥᑦ ᑭᖑᓪᓕᖅᐹᖅᓯᑎᑎᒍᑦ.

ᐃᓄᒃᑎᑑᓕᖅᓯᒪᔪᖅ ᓇᑯᓛᑉ ᖃᐅᔨᒪᔨᑕᐅᓂᐊᓄᑦ ᐅᖃᐅᓯᑦ ᐃᓚᓕᐅᑎᓛᖅᑐᑦ ᒫᓐᓇᕈᓗᒃ.

ᓄᓇᕗᑦ ᑐᓐᖓᕕᒃ ᑎᒥᖓᑦ ᐊᖅᑭᒃᓱᐃᔪᐃᑦ ᐊᑲᐅᓂᖅᐸᐅᓇᓱᒃᑐᓂᒃ ᐱᓇᓱᐊᖅᑕᖏᓐᓂ ᐱᐊᓂᒃᓯᓇᓱᖕᓂᕐᒥᑦ ᐃᓄᒃᑎᑑᓕᖅᓯᒪᔪᓂᒃ ᐅᕝᕙᓘᓐᓃᑦ ᓇᐃᓈᖅᓯᒪᔪᓂᒃ ᐱᖁᔭᐅᔪᑦ ᐱᓪᓗᒋᑦ ᐅᑯᐊ ᐊᖏᓯᓐᓄᑦ ᐸᐃᑉᐹᑦ ᖁᓛᓂ ᐃᓕᖓᔪᑦ, ᐊᒻᒪᓗ ᓴᖅᑭᑎᑕᐅᓯᒪᔪᑦ ᐅᑯᐊ ᐱᐊᓂᒃᑕᐅᑲᐅᖅᑐᕐᓗᑎᒃ ᐱᔭᕆᐊᖃᖅᐸᑕ.

ᐅᖃᐅᔾᔨᔪᓐᓇᕐᒥᔪᖓ ᐃᒪᓐᓇ:

a. ᑲᑎᒪᔨᑦ ᖃᐅᔨᒪᔪᑦ, ᓄᓇᕗᑦ ᒐᕙᒪᒃᑯᖏᑦ ᐊᑐᐃᓐᓇᕈᐃᓚᐅᕐᓂᖏᓐᓂᒃ ᓄᓇᕗᑦ ᑐᓐᖓᕕᒃ ᑎᒥᖓᓐᓄᑦ ᑎᑎᕋᖅᓯᒪᔪᓂᒃ ᑭᐅᔾᔪᑎᐅᓪᓗᑎᒃ ᓄᓇᕗᑦ ᑐᓐᖓᕕᒃ ᑎᒥᖓᓐᓄᑦ ᐊᐃᐳᕆ 21-ᒥ ᑎᑎᕋᖅᓯᒪᔪᑦ ᐊᐱᖅᑯᑏᑦ ᒪᐃ 7, 2015. ᓄᓇᕗᑦ ᒐᕙᒪᒃᑯᖏᑦ ᑭᐅᓚᐅᖅᑐᑦ ᐅᖃᖅᖢᑎᒃᓗ ᐃᓚᒋᑦ ᑭᐅᔾᔪᑎᑦ ᐊᑐᐃᓐᓇᕈᖅᑕᐅᔪᓐᓇᖏᓐᓂᖏᓐᓂᒃ ᑭᓯᐊᓂ ᓄᓇᕗᑦ ᒐᕙᒪᒃᑯᖏᑦ ᐱᓚᐅᖅᑎᓪᓗᒋᑦ ᐊᒥᐊᑯᓂ ᓱᓕ ᐱᖏᑕᖏᓐᓂ ᖃᐅᔨᒪᔾᔪᑎᐅᔪᓂᒃ ᑕᑯᓂᒃᑯᑦ ᐊᒻᒪᓗ ᐅᓂᒃᑲᐅᑕᐅᑦᑎᐊᖅᑐᓂᒃ ᓱᓇᐅᓂᖏᓐᓄᑦ. ᐊᔾᔨᐊ ᐆᒪ ᑎᑎᖅᑲᐅᑉ, ᓄᓇᕗᑦ ᑐᓐᖓᕕᒃ ᑎᒥᖓᑦ ᐊᐱᕆᓚᐅᖅᑐᑦ ᓄᓇᕗᑦ ᒐᕙᒪᒃᑯᖏᓐᓄᑦ ᐱᐊᓂᖁᓪᓗᒋᑦ ᑭᐅᔾᔪᑎᑦ ᓄᓇᕗᑦ ᑐᓐᖓᕕᒃ ᑎᒥᖓᓐᓄᑦ ᑐᓂᔭᐅᓗᑎᒃᓗ ᐊᐃᐳᕆ 21 ᐊᐱᖅᑯᑎ. ᓄᓇᕗᑦ ᑐᓐᖓᕕᒃ ᑎᒥᖓᑦ ᒫᓐᓇᓵᖅ ᐊᐅᓪᓚᖅᑎᑦᑎᓂᐊᖅᑐᑦ ᓄᓇᕗᑦ ᒐᕙᒪᒃᑯᖏᓐᓄᑦ ᓱᓕ ᐊᖅᑭᒃᓯᒪᔪᓂᒃ ᑎᑎᕋᖅᓯᒪᓪᓗᑎᒃ ᐊᐱᖅᑯᑏᑦ ᑐᕌᖅᑐᑦ ᑲᑎᒪᔨ ᑐᑭᓕᐅᕈᑎᖏᓐᓂ ᓈᒻᒪᓕᒃ 12-ᒥᑦ. ᓄᓇᕗᑦ ᑐᓐᖓᕕᒃ ᑎᒥᖓᑦ ᖃᓄᐃᒃᓴᖏᑦᑐᑦ ᐅᑯᓄᖓ ᓄᓇᕗᑦ ᒐᕙᒪᒃᑯᖏᑦ ᐅᑕᖅᑭᑎᓪᓗᒋᑦ ᐱᓂᐊᕐᓂᕐᒥᑦ ᓄᓇᕗᑦ ᑐᓐᖓᕕᒃ ᑎᒥᖓᑦᑕ ᓱᓕ ᐊᐱᖅᑯᑎᖏᓐᓂᒃ ᓯᕗᓂᐊᒍᑦ ᐊᑐᐃᓐᓇᕈᓚᐅᖅᑎᓐᓇᒋᑦ ᐊᒥᐊᒃᑯᐃᑦ ᐊᐱᖅᑯᑎᑦ ᓄᓇᕗᑦ ᑐᓐᖓᕕᒃ ᑎᒥᖓᓐᓄᑦ ᐊᐃᐳᕆ 21-ᒥ ᐊᐱᖁᑎᓄᑦ.

b. ᑲᑎᒪᔨᑦ ᐃᖅᑲᓇᐃᔭᖅᑎᖏᑦ ᐊᒻᒪᓗ ᒪᓕᒐᓕᕆᔨ ᖃᐅᔨᒪᔪᑦ, ᓄᓇᕗᑦ ᑐᓐᖓᕕᒃ ᑎᒥᖓᑕ ᑭᒡᒐᖅᑐᖅᑎᖏᑦ ᕿᓂᕐᓂᖏᓐᓂᒃ ᑲᑎᒪᔨᑦ ᑭᒃᑯᓕᒫᓄᑦ ᑕᖅᑳᓂ ᐅᖃᐅᓯᕕᓂᖏᓐᓂᒃ ᓇᓐᓕᐊᓐᓄᑐᐃᓐᓇᖅ ᐸᐃᑉᐹᓄᑦ ᐊᒃᑐᐊᔪᑦ ᓴᓪᓕᐅᑉ ᕿᑭᖅᑕᖓᓄᑦ ᑐᒃᑐᐃᑦ ᒫᓐᓇ ᐊᒃᑐᐊᔪᓂᒃ ᑕᒪᑦᓱᒧᖓ ᑲᔪᓯᓂᐅᔪᓂᒃ ᐱᓕᕆᐊᑎᒍᑦ. ᐃᓚᖏᑦ ᐸᐃᑉᐹᑦ, ᐃᓕᓯᒪᔪᑦ ᑲᑎᒪᔨᑦ ᖃᕆᑕᐅᔭᓄᑦ ᑕᑯᓇᒡᕕᐊᓐᓂ; ᐊᓯᖏᑦ ᐃᒻᒪᖄ ᐃᓕᓯᒪᔪᑦ ᑲᑎᒪᔨᑦ ᐸᐃᑉᐹᖁᑎᖏᓐᓂᒃ ᐅᖃᓕᒫᒐᖃᕐᕕᐊᑕ ᐃᓗᐊᓂ. ᓄᓇᕗᑦ ᑐᓐᖓᕕᒃ ᐱᐊᓂᓯᓯᒪᔪᑦ ᑕᒪᑦᓱᒧᖓ ᕿᓂᕐᓂᐅᔪᓂᒃ, ᓄᓇᕗᑦ ᑐᓐᖓᕕᒃ ᑎᒥᖓᑦ ᐊᐱᕆᔪᑦ ᑲᑎᒪᔨᑦ ᐃᓚᓕᐅᑎᑕᐅᖁᓪᓗᒋᑦ ᑕᒪᒃᑯᓄᖓ ᐸᐃᑉᐹᓄᑦ ᐅᑯᓄᖓ ᐊᒃᑐᐊᔪᓂᒃ “ᓄᓇᕗᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑕ ᒫᓐᓇ ᐊᑐᖅᑕᐅᔪᓂᒃ ᐊᐃᑉᐹᓄᑦ” ᐃᓚᖓᓂ ᐊᑕᐅᔪᑦ ᐊᐃᑉᕌᑦ ᐃᓗᓕᖃᖏᑦ ᒪᒃᐱᒐᖃᖅᑑᑉ ᑕᒪᑦᓱᒧᖓ ᑲᔪᓯᓂᐅᔪᓄᑦ ᓴᖅᑯᒥᔪᑦ ᑲᑎᒪᔨᑦ ᖃᕆᑕᐅᔭᓄᑦ ᑕᑯᓇᒡᕕᐊᓐᓂ. ᐱᔭᕆᐊᖃᖅᐸᑦ ᐊᔾᔨᓕᐅᖅᑕᐅᓗᑎᒃ ᐸᐃᑉᐹᑦ ᒫᓐᓇ ᑕᑯᒃᓴᐅᔪᑦ ᐃᒪᓐᓇᓗ ᐃᓕᓗᒋᑦ ᐊᔾᔨᖏᑦ ᖃᕆᑕᐅᔭᓄᑦ ᐱᔭᐅᑲᐅᑎᒋᔭᐅᔪᓐᓇᖅᓯᓗᑎᒃ ᒪᒃᐱᖅᑕᐅᑦᐸ ᑖᓐᓇ ᐊᔾᔨᖑᐊᖃᕐᕕᐊ, ᓄᓇᕗᑦ ᑐᓐᖓᕕᒃ ᑎᒥᖓᑦ ᐸᕐᓇᐃᔪᖅ ᐊᖅᑭᒃᓯᓯᒪᓪᓗᑎᒃ ᐱᔭᕆᐊᖃᕈᑎᒃ ᐊᔾᔨᓕᐅᕐᕕᒋᓗᒍ ᐱᑐᐊᖅᐸᑕ ᐊᔾᔨᖑᐊᑦ ᐊᔨᖏᓐᓂᒃ ᐊᒥᓱᓂᒃ.

ᐃᓕᑕᖅᓯᕗᖓ ᑯᐊ ᑲᑎᒪᔨᓄᑦ ᒪᓕᒐᓕᕆᔨ ᐊᐱᕆᓚᐅᕐᒪᑦ ᓄᓇᕗᑦ ᑐᓐᖓᕕᒃ ᑎᒥᖓᑦ ᐃᓱᒪᖁᓪᓗᒋᑦ, ᑭᓯᐊᓂᓕ, ᑲᒪᒋᔭᐅᓂᐊ ᑕᐃᒪᐃᑦᑐᓄᑦ ᐱᓪᓗᒍ ᐸᐃᑉᐹᑦ, ᐅᕝᕙᓘᓐᓃᑦ ᓄᓇᕗᑦ ᑐᓐᖓᕕᒃ ᑎᒥᖓᑕ ᓂᕈᐊᖅᑕᖏᑦ ᑕᒪᒃᑯᓄᖓ, “ᐃᒪᓐᓇ “ᓄᓇᕗᑦ ᑐᓐᖓᕕᒃ ᑎᒥᖓᑕ ᐊᐃᑉᐹᖁᑎᖏᑦ” ᐱᓯᒪᔭᐅᑎᓪᓗᒋᑦ ᑲᑎᒪᔨᑦ ᑐᑭᓕᐅᕈᑎᒋᓂᐊᕐᓗᒋᑦ, ᐊᒻᒪᓗ ᐃᓕᓗᒋᑦ ᐊᒻᒪᓗ ᐱᔭᕆᐊᖃᖅᐸᑕ ᐃᓄᒃᑎᑑᓕᕐᓗᒋᑦ ᑕᐃᒪᐃᑦᑐᑦ ᐊᐃᑉᐹᑦ (ᐅᕝᕙᓘᓐᓃᑦ ᓇᐃᓛᖅᓯᒪᔪᑦ) ᒪᓕᒃᖢᒋᑦ ᐱᕕᒃᓴᐃᑦ ᐅᓪᓗᐃᑦ ᐱᐊᓂᒃᓯᒪᔭᕆᐊᖃᕐᓂᖏᓐᓄᑦ ᐊᒻᒪᓗ ᐊᓯᖏᑦ ᐱᖁᔭᐅᔪᑦ ᑲᒪᒋᔭᐅᓂᐊᕐᓗᑎᒃ ᐅᑯᓄᖓ ᓄᓇᕗᑦ ᑐᓐᖓᕕᒃ ᑎᒥᖓᓐᓄᑦ ᖃᐅᔨᔾᔪᑕᐅᓯᒪᔪᓄᑦ ᐊᖅᑭᒃᓯᒪᔪᑦ ᑐᑭᓕᐅᕈᑕᐅᓗᑎᒃ. ᓄᓇᕗᑦ ᑐᓐᖓᕕᒃ ᑎᒥᖓᑕ ᐱᔾᔪᑎᖏᑦ ᐊᐱᕆᓂᕐᒥᑦ ᑲᑎᒪᔨᓄᑦ ᐃᓕᔭᐅᖏᖔᕐᓗᑎᒃ ᖃᕆᑕᐅᔭᓄᑦ ᑕᑯᓇᒡᕕᐊᓐᓄᑦ ᐃᒪᓐᓇᐃᓕᖓᕗᑦ:

* ᐸᐃᑉᐹᑦ ᐊᐱᖅᑯᑎᐅᔪᑦ ᐊᑐᐃᓐᓴᐅᓕᕇᖅᑐᑦ ᑭᒃᑯᓕᒫᓄᑦ. ᓄᓇᕗᑦ ᒐᕙᒪᒃᑯᖏᑦ, ᐱᓗᐊᖅᑐᒥᑦ, ᐃᒪᓐᓇᐃᓕᐅᑐᐃᓐᓇᕆᐊᖃᖅᑐᑦ ᑎᒍᓯᓂᕐᒥᑦ ᐱᓗᑎᒃ ᓇᓪᓕᐊᓐᓂᑐᐃᓐᓇᖅ ᐸᐃᑉᐹᓂ ᖃᖓᑐᐃᓐᓇᖅ ᐱᓕᕆᑎᓪᓗᒋᑦ ᓴᖕᒥᓂᖅ ᕿᓂᕐᕈᓘᔭᖅᑎᓪᓗᒋᑦ ᑭᓱᑐᐃᓐᓇᓂᒃ ᖃᕆᑕᐅᔭᑎᒍᑦ;
* ᓄᓇᕗᑦ ᑐᓐᖓᕕᒃ ᓱᓕ ᓇᓗᓇᐃᖅᓯᓯᒪᖏᑦᑐᑦ ᑭᓲᓂᖏᓐᓂᒃ ᓇᓪᓕᐊᒃ ᐊᐃᑉᐹᑦ ᓱᓇᐅᓂᖏᑕ, ᐱᑕᖃᖅᐸᑦ, ᓂᕈᐊᑐᐃᓐᓇᕆᐊᓖᑦ ᑐᖓᑎᒋᓗᒋᑦ ᑕᒪᒃᑯᓄᖓ ᑐᓂᕐᕈᑕᐅᓯᒪᔪᑦ ᑐᖓᑎᒋᓗᒋᑦ ᓄᓇᕗᑦ ᒐᕙᒪᒃᑯᑦ ᖃᐅᔨᒪᔾᔪᑎᒋᓗᒋᑦ ᑕᑯᓯᒪᓂᕐᒧᑦ;
* ᑲᑎᒪᔨᑦ ᐃᓱᒪᓂᖃᖅᐸᑕ ᐃᒪᓐᓇ ᐃᓱᒪᓕᐅᕈᑎᒋᓗᒋᑦ-ᐃᓱᒪᓕᐅᕐᓂᕐᒧᑦ ᐊᖅᑭᒃᓱᐃᑎᓪᓗᒋᑦ, ᐊᒻᒪᓗ ᐃᓱᒪᒋᓗᒋᑦ ᓇᓪᓕᐊᑐᐃᓐᓇᖅ ᐃᓚᒋᔭᐅᔪᑦ ᑭᒃᑯᓕᒫᓂᑦ ᐊᒃᑐᖅᑕᐅᓯᒪᔪᑦ ᑕᒪᑦᓱᒧᖓ ᑲᔪᓯᑎᑕᐅᔪᓄᑦ, ᑕᒪᒃᑯᐊ ᑕᒪᕐᒥᒃ ᓴᖅᑯᒥᔪᑦ ᐊᐃᑉᐹᑦ ᐃᓕᔭᐅᓯᒪᔪᑦ ᑲᑎᒪᔨᑦ ᑭᒃᑯᓕᒫᓄᑦ ᐅᖃᓕᒫᖃᕐᕕᐊᓐᓂ ᓇᖕᒥᓂᕐᓗ ᐃᓱᒪᒃᓴᖅᓯᐅᕈᑎᒋᓗᒋᑦ ᐊᑲᐅᓈᖅᑕᐅᑎᓪᓗᒋᑦ ᐃᓂᐊᑦ ᐃᓕᖓᓕᕇᖅᑐᑦ ᑲᑎᒪᔨᑦ ᖃᕆᑕᐅᔭᓂᒃ ᑕᑯᓇᒡᕕᐊᑕ. ᑕᐃᒪᓕ ᓱᓕᔪᖅ, ᑐᑭᓪᓚᕆᐊ ᐅᑯᐊ “ᓄᓇᕗᒥ ᐆᒪᔪᓕᕆᔨᕐᔪᐊᑦ ᑲᑎᒪᔨᖏᑕ ᓚᓐᓇ ᐸᐃᑉᐹᖁᑎᖏᑦ ᐊᑐᖅᑐᑦ” ᐊᑕᐅᓯᕐᒦᑦᑐᑦ ᐅᖃᓕᒫᒐᖁᑎᖏᓐᓂ ᑲᑎᒪᔨᑦ ᐃᓕᔭᐅᓯᒪᔪᑦ ᑕᒪᐃᓐᓄᑦ ᑭᒃᑯᓕᒫᓄᑦ ᓈᓚᒃᑎᑦᑎᓂᕐᒧᑦ;
* ᐱᓪᓗᒋᑦ ᐊᒃᓱᐊᓗᒃ ᓇᓗᔭᐅᖏᑦᑐᑦ ᐅᑯᐊ ᓄᓇᕗᑦ ᒐᕙᒪᒃᑯᖏᑦ ᐊᖅᑭᒃᓯᒪᔭᖏᑦ ᐱᓪᓗᒋᑦ ᒪᓐᓇ ᐊᒃᑐᐊᔪᑦ ᑕᒪᑦᓱᒧᖓ ᓂᕿᒃᓴᕆᔭᐅᔭᕆᐊᖃᖅᑐᓄᑦ ᐱᑕᖅᑕᐅᔪᓐᓇᖅᑐᑦ ᑐᑭᖏᑦ ᐊᒻᒪᓗ ᑲᔪᓯᓂᖏᑦ ᐃᓄᐃᑦ ᐊᖑᓇᓱᐊᕈᓐᓇᖅᑕᖏᓐᓄᑦ ᑕᒪᑦᓱᒧᖓ ᑲᔪᓯᓂᐅᔪᓄᑦ, ᓇᓪᓕᐊᑐᐃᓐᓇᖅ ᐸᐃᑉᐹᑦ ᑲᑎᒪᔨᑦ ᑭᒃᑯᓕᒫᓄᑦ ᑕᑯᔭᐅᔪᓐᓇᖅᑐᓂᒃ ᑎᑎᕋᖅᓯᒪᓂᖏᑦ ᐱᓕᕆᐊᖃᖅᑐᑦ ᐊᐅᓚᑦᑎᓂᕐᒥᑦ ᓴᓪᓕᐅᑉ ᕿᑭᖅᑕᖓᓂ ᑐᒃᑐᐃᑦ ᒫᓐᓇᐅᔪᖅ ᐱᕕᒃᓴᑦ; ᑕᐃᒪᐃᒻᒪᑦ ᐃᓂᒃᓴᖃᖏᓚᖅ ᐊᑲᐃᓪᓕᐅᕈᑎᓂᒃ ᐱᓪᓗᒋᑦ ᐸᐃᑉᐹᑦ ᒫᓐᓇᒧᑦ ᐊᑐᖅᑐᑦ ᐱᓪᓗᒋᑦ
* ᓄᓇᕗᑦ ᑐᓐᖓᕕᒃ ᑎᒥᖓᑦ ᐊᑐᐃᓐᓇᕈᐃᓗᓂ ᓄᓇᕗᑦ ᒐᕙᒪᒃᑯᖏᓐᓄᑦ ᖃᕆᑕᐅᔭᑎᒍᑦ ᐊᔾᔨᖏᓐᓂᒃ ᑕᒪᐃᓐᓂᒃ ᑕᒪᒃᑯᐊ ᓲᕐᓗ ᐸᐃᑉᐹᖁᑎᖏᑦ ᐅᑯᐊ ᓄᓇᕗᑦ ᑐᓐᖓᕕᒃ ᑎᒥᖓᑕ ᕿᓂᕐᓂᖅ ᓇᓗᓇᐃᖅᓯᔪᖅ (ᐃᒻᒪᖄ ᐋᒃᑲᓘᓐᓃᑦ ᐄᓘᓐᓅᑦ ᓄᓇᕗᑦ ᑐᓐᖓᕕᒃ ᑎᒥᖓᑕ ᑐᖓᑎᒋᓇᔭᕐᒪᖔᒋᑦ ᓄᓇᕗᑦ ᑐᓐᖓᕕᒃ ᑎᒥᖓᑕ ᑐᓂᕐᕈᑎᒋᔭᖏᓐᓂ) ᑐᐊᕕᖅᑐᒃᑯᑦ ᑭᖑᓂᐊᓂ ᓄᓇᕗᑦ ᑐᓐᖓᕕᒃ ᑎᒥᖓᑦ ᐱᔪᑦ ᐊᔾᔨᖏᓐᓂᒃ;
* ᓄᓇᕗᑦ ᑐᓐᖓᕕᒃ ᑎᒥᖓᑦ ᐃᒪᓐᓇᐃᓕᐅᕐᓂᐊᖅᑐᑦ ᐱᐅᓂᒃᐹᑎᒍᑦ ᐱᓇᓱᐊᕐᓗᑎᒃ ᐱᐊᓂᒃᓯᓇᓱᖕᓂᕐᒥᑦ ᕿᓂᖅᑕᖏᑎᒍᖅ ᖃᐅᔨᓴᐃᓪᓗᑎᒃ ᑎᑭᐅᑎᓗᒍ ᓇᒡᒐᔾᔭ (ᒪᓐᑎ)ᒪ ᔫᓐ 22, 2015, ᐊᒻᒪᓗ ᑕᑯᖏᑦᑐᑦ ᓯᕗᓂᐊ ᓇᓪᓕᐊᒃᑯᑐᐃᓐᓇᖅ ᐊᔪᕐᓇᕈᑎᒃᓴᓂᒃ ᑲᑎᒪᓂᕐᒧᑦ ᑕᒪᑦᓱᒧᖓ ᑐᕌᖅᑐᓂᒃ. ᒪᓕᒃᖢᒋ, ᓄᓇᕗᑦ ᒐᕙᒪᒃᑯᖏᑦ ᑭᖑᕙᓗᐊᖏᑦᑐᒃᑯᑦ ᓂᕆᐅᖕᓂᖃᕈᓐᓇᖅᐳᑦ ᐱᓂᐊᕐᓂᖏᓐᓂᒃ ᖃᕆᑕᐅᔭᑎᒍᑦ ᐊᔾᔨᖏᓐᓂᒃ ᐅᓄᖅᑐᓂᒃ ᓇᓪᓕᐊᓐᓂᑐᐃᓐᓇᖅ ᑕᐃᒪᐃᑦᑐᑦ ᐹᐃᑉᐹᓂᒃ ᓯᕗᓂᐊᒍᑦ ᑭᖑᓪᓕᕐᒥᑦ ᐊᑉᓗᕆᐊᕈᑕᐅᓂᐊᖅᑐᓂᒃ ᐱᓕᕆᐊᕆᔭᐅᓂᕐᒧᑦ ᑕᒪᑦᓱᒧᖓ ᑲᔪᓯᓂᐅᔪᓄᑦ - ᐱᓇᓱᐊᖅᑕᐅᔪᑦ ᑎᑭᐅᑎᓗᑎᒃ ᐊᑕᐅᑦᑎᒃᑯᑦ ᐅᖃᕐᓂᒃᑯᑦ ᓴᖅᑭᑎᓂᕐᒥᑦ ᑕᒪᑯᐊ ᐱᓪᓗᒋᑦ ᐊᑲᐃᓪᓕᐅᕈᑕᐅᖏᑦᑐᑦ ᓱᓕᓂᖏᑕ - ᐱᒋᐊᕐᓗᑎᒃᓗ;
* ᐃᓱᒪᒋᓪᓗᒋᑦ ᖁᓛᓂ ᓄᓇᕗᑦ ᑐᓐᖓᕕᒃ ᑎᒥᖓᑦᑕ ᐱᓕᕆᐊᕆᒋᐊᖅᓯᒪᔭᖏᑦ, ᐊᑑᑎᖃᕋᔭᖏᓚᑦ ᐊᑐᖅᑕᐅᓗᑎᒃ ᑲᑎᒪᔨᓄᑦ, ᑭᒃᑯᓕᒫᓄᑦ ᐅᕝᕙᓘᓐᓃᑦ ᓄᓇᕗᑦ ᒐᕙᒪᒃᑯᖏᓐᓄᑦ ᑲᒪᒋᓗᒋᑦ ᑕᒪᒃᑯᐊ ᐸᐃᑉᐹᑦ ᓄᓇᕗᑦ ᑐᓐᖓᕕᒃ ᑐᒥᖓᓐᓄᑦ ᑕᑯᒃᓴᐅᑎᓗᓂᒋᑦ ᖃᐅᔨᒪᔨᑕᐅᓂᕐᒧᑦ ᓱᓕᓂᒃᑯᑦ. ᑭᓯᐊᓂ, ᐊᑐᖅᑕᐅᓇᔭᖅᑐᖅ ᑭᓯᐊᓂ ᓲᕐᓗ ᓴᖅᑭᓐᓇᔭᖅᑐᑦ ᑭᖑᕙᕈᑕᐅᓗᑎᒃ ᐱᐊᓂᒃᓯᓂᕐᒧᑦ ᓯᕗᓂᐊᓂ-ᓈᓚᒃᑎᑦᑎᓂᕐᒧᑦ ᓴᖅᑭᑦᑎᓂᕐᒥᑦ.

ᒪᓕᒃᖢᒋᑦ ᐅᓇ ᐅᓂᒃᑳᓕᐊᕋ ᖁᓛᓂ ᐱᓪᓗᒋᑦ ᐃᓄᒃᑎᑑᓕᖅᑎᑕᐅᓂᖏᑦ ᐊᒻᒪᓗ ᐱᑕᖃᖏᓐᓂᐅᔪᑦ ᒪᒃᐱᒐᐃᑦ, ᐊᒻᒪᓗ ᐃᓕᑕᖅᓯᓂᖅ ᑕᒪᒃᑯᐊ ᑭᓱᑐᐃᓐᓇᐃᑦ ᐸᐃᑉᐹᑦ ᓴᖅᑭᑎᑉᐸᕋ ᐅᓇ ᑎᑎᖅᑲᖅ ᓴᖅᑭᑎᑕᐅᓂᐊᓚᐅᖅᑐᖅ ᒪᐃ4-ᒥ, ᐃᒪᐃᓕᖅᐳᖓ ᓇᖕᒥᓂᖅ ᓇᓗᓇᐃᖅᐸᕋ ᓄᓇᕗᑦ ᑐᓐᖓᕕᒃ ᑎᒥᖓᑦ ᒪᓕᒃᓯᒪᔪᑦ ᑲᑎᒪᔨᑦ ᑐᑭᓕᐅᖁᔭᖏᓐᓂᒃ ᐅᑉᓗᒥᒧᑦ ᑕᒪᐃᑕ ᐊᓯᖏᑦ ᐱᓪᓗᒋᑦ.

ᓱᓕᔪᒥᑦ,

ᕇᑦᓴᑦ ᓯᐹᕐᑎᖕ